PolyAgent/wiki_georgian_en_parallel_20231101 huggingface dataset:
ელენე სოხაძე

ელენე სოხაძე (დ. 5 ოქტომბერი, 1918 — გ. 26 აპრილი, 1997) — ქართველი ბიოლოგი, გეოგრაფი და პედაგოგი. ბიოლოგიურ მეცნიერებათა დოქტორი (1971).
ბიოგრაფია
ელენე სოხაძემ დაამთავრა მოსკოვის სახელმწიფო უნივერსიტეტის ბიოლოგიის ფაკულტეტი გეობოტანიკის სპეციალობით 1941 წელს. მუშაობდა ქალაქ ბაქოს ქიმიურ-ბაქტერიოლოგიურ ლაბორატორიაში; 1942 წლიდან არმიის რიგებში, ამიერკავკასიის სამხედრო ოლქის შორსმსროლელ საზენიტო არტილერიის ბატარეაში იმყოფებოდა; 1945 წელს ჩაირიცხა ვილიამსის სახელობის კვების საკავშირო სამეცნიერო-კვლევითი ინსტიტუტის ასპირანტურაში. 1948 წლიდან ბაქოს სახელმწიფო უნივერსიტეტში უფროსი მასწავლებელია. 1953 წელს მუშაობდა თბილისის სახელმწიფო პედაგოგიურ ინსტიტუტში.
1954–92 წლებში მუშაობდა ვახუშტი ბაგრატიონის სახელობის გეოგრაფიის ინსტიტუტში. აქ ცნობილი მკვლევრების გვერდით მან განსაზღვრა ბოტანიკურ-გეოგრაფიული კვლევის ასპექტში მეცნიერული ორიენტაციის ძირითადი მიმართულება.
მონაწილეობდა ფიზიკურ-გეოგრაფიული ხასიათის ექსპედიციებში; შესწავლილ იქნა რეგიონების მცენარეული საფარი, როგორც ლანდშაფტის ერთ-ერთი ძირითადი კომპონენტი. განსაკუთრებული ყურადღება ეთმობოდა მთის ქანების გავლენას მცენარეულობაზე, მცენარის ინდიკაციურ როლს ბუნებრივ და ანთროპოგენურ ფაქტორებზე, მთიანი მხარეების ბოტანიკურ-გეოგრაფიული დარაიონების პრინციპებს და მეთოდებს. დასავლეთ საქართველოს მთიანი რაიონების შესწავლასთან დაკავშირებულმა გამოკვლევებმა და მათმა განზოგადებამ შესაძლებლობა მისცა შეესრულებინა რამდენიმე მონოგრაფია.
საკანდიდატო დისერტაცია დაიცვა 1950 წელს თემაზე: „კავკასიის უროიანების საძოვრები“, ხოლო სადოქტორო დისერტაცია ლენინგრადში 1971 წელს თემაზე: „დასავლეთ საქართველოს კირქვიანი მთების ბოტანიკურ-გეოგრაფიული დახასიათება“.
მის სადოქტორო დისერტაციაში ღრმადაა გაანალიზებული მთიანი რეგიონების ლანდშაფტების კვლევის მეტად აქტუალური პრობლემები. გეოგრაფიის ინსტიტუტში მოღვაწეობის დროს აქტიურად მონაწილეობდა ფიზიკური გეოგრაფიის განყოფილებაში შესრულებულ რიგ გამოკვლევებში. იგი ავტორია 70-ზე მეტი სამეცნიერო ნაშრომისა.
ბიბლიოგრაფია
Известняки и растительность : Ботан.-геогр. анализ на прим. Евразии. Тбилиси, Мецниереба, 1982;
Ботанико-географический очерк известняковых гор Западной Грузии. Тбилиси, Мецниереба, 1968.
სქოლიო
ქართველი ბიოლოგები
ქართველი გეოგრაფები
ქართველი პედაგოგები
სტივ როზერი

სტივ როზერი (დ. 25 ნოემბერი, 1959) — ინგლისური ჯგუფ Marillion-ის გიტარისტი. იგი დაიბადა ბრემპტონში, სამხრეთ იორკშირში. 6 წლის ასაკიდან ცხოვრობდა უითბიში, ჩრდ. იორკშირში.
კარიერა
როზერიმ დაიწყო გიტარაზე დაკვრა 15 წლის ასაკიდან. 1979 წელს ის გამოეხმაურა განცხადებას, რომელშიც ჯგუფი 'სილმარილიონი' ეძებდა გიტარისტს. 1979 წლის 19 აგვისტოს ის მიიღეს გიტარისტად. მოგვიანებით კოლექტივის სახელი Marillionთ შეიცვალა. როზერი დღემდე ჯგუფის უცვლელი წევრია. თუმცა, ისევე, როგორც სხვა წევრებმა, მან თავისი პროექტი, The Wishing Tree შექმნა. პროექტს გამოცემული აქვს ერთი ალბომი Carnival of Souls.
მუსიკას ასევე მიჰყვებამისი შვილები, ჯენიფერი. მისი მეორე შვილი, მაიკლი, ეილსბერის გრამატიკის სკოლის სტუდენტია.
სტილი
ჯგუფის ბევრი მსმენელი თვლის, რომ სწორედ როზერი ანიჭებს Marillion-ს მის უნიკალურ ჟღერადობას. მისი დაკვრის სტილი, როგორც ეტყობა, განიცდის დევიდ გილმორის გავლენას, თუმცა საყვარელ მუსიკოსებს შორის ასევე დასახელებული ჰყავს ჯეფ ბეკი და ლარ კარლტონი. ამასთან, ისევე როგორც დევიდ გილმორი, სტივი გააზრებულად უკრავს ყოველ ნოტს და აბსოლუტურად კონცენტრირებული ჟღერადობასა და არა შესრულების ტექნიკასა და ტემპზე.
დისკოგრაფია
Marillion
The Wishing Tree
Carnival of Souls (1996)
Ostara (2009)
სოლო
Live in Plovdiv (დეკემბერი 2013)
Live in Rome (აგვისტო 2014)
The Ghosts of Pripyat (სექტემბერი 2014)
მოწვეული მუსიკოსის სახით
ჯეიდისი - Jadis (1989, პროდიუსერი)
Arrakeen - Patchwork (1990, გიტარა)
Rock Against Repatriation - Sailing (1990, გიტარა)
Enchant - A Blueprint of the World (1994, production, გიტარა)
ჯონ უესლი - Under the Red and White Sky (1994, გიტარა)
Arena - Crying for Help, The Cry (1994, გიტარა)
Mr. So and So - The Overlap (1998, პროდიუსერი, გიტარა)
ჯონ უესლი - The Emperor Falls (1999, გიტარა)
იენ მოსლი და ბენ კესლი - Postmankind (2001, გიტარა)
The Reasoning - Awakening (2007, გიტარა)
Gazpacho - Firebird (2005, გიტარა)
Swallow the Sun – Servant of Sorrow (ალტერნატიული ვერსია სინგლიდან New Moon) (2009, გიტარა)
Edison's Children – In The Last Waking Moments (2011, გიტარა)
სტივ ჰეკეტი – Genesis Revisited II (2012, გიტარა)
რესურსები ინტერნეტში
სტივის ოფიციალური MySpace გვერდი
სტივის განყოფილება Marillion-ის საიტზე
დაბადებული 1959
Marillion-ის წევრები
ინგლისელი გიტარისტები
კორორი (კუნძული)

კორორი (კუნძული)
კორორი (; ასევე ორეორი — კუნძული წყნარ ოკეანეში. ადმინისტრაციულად შედის მიკრონეზიული სახელმწიფო პალაუს კორორის შტატის შემადგენლობაში. კუნძულზე მდებარეობს ქვეყნის ყოფილი დედაქალაქი, ქალაქი კორორი.
გეოგრაფია
კორორი შედარებით მცირე კუნძულია წყნარი ოკეანის დასავლეთ ნაწილში, პალაუს კუნძულებში. უახლოესი მატერიკი, აზია, მდებარეობს დაახლოებით 2500 კმ-ში.
გეოლოგიური თვალსაზრისით, კუნძულს აქვს შერეული ვულკანური და მარჯნული წარმოშობა. კლიმატი ტროპიკულია. კუნძული განიცდის ტროპიკული ციკლონის ნეგატიურ ზემოქმედებას. კუნძულის ნაწილი დაფარულია ხშირი ტროპიკული ტყეებით.
ისტორია
კუნძულის პირველი აღმომჩენელის ზუსტი სახელი უცნობია. მაგრამ XIX საუკუნიდან კუნძულ კორორს რეგულარულად სტუმრობდნენ ევროპელი ვაჭრები და მოგზაურები. 1843 წელს კუნძულს ეწვია ბრიტანელი მოგზაური ენდრიუ ჩეინი, რომელმაც იქ შექმნა სამედიცინო სადგური. შემდგომში, 1865 წელს ზღვაოსნის მეორე ვიზიტის დროს იგი კინაღამ მოკლეს ადგილობრივმა ბელადებმა, იმის გამო გაბოროტებულებმა, რომ ჩეინიმ გამოისყიდა კუნძულ ბაბელდაობის ნაწილი და აიძულა ადგილობრივი მაცხოვრებლები მისთვის დაეჭირათ და შეეგროვებინათ ჰოლოთურიები, რომლებიც ძვირად ფასობდა დასავლეთის ქვეყნებში. მაგრამ იგი მაინც მოკლეს, ოღონდ 1866 წელს.
მოსახლეობა
2005 წლის მოსახლეობის აღწერის თანახმად, კუნძულ კორორის მოსახლეობის რაოდენობა შეადგენდა 12 676 ადამიანს. ყველაზე დიდი დასახლებული პუნქტია — ქალაქი კორორი, რომელსაც 2006 წლამდე ჰქონდა პალაუს დედაქალაქის სტატუსი.
ეკონომიკა
ეკონომიკის საფუძველია — სოფლის მეურნეობა, თევზჭერა. აქტიურად ვითარდება ტურიზმი.
სქოლიო
ოკეანეთის კუნძულები
პალაუს კუნძულები
წყნარი ოკეანის კუნძულები
Maryevka

Maryevka is a rural locality (a village) in Zyak-Ishmetovsky Selsoviet, Kuyurgazinsky District, Bashkortostan, Russia. The population was 245 as of 2010. There are 3 streets.
Geography
Maryevka is located 53 km northwest of Yermolayevo (the district's administrative centre) by road. Zyak-Ishmetovo is the nearest rural locality.
References
Rural localities in Kuyurgazinsky District
შინდისის წმინდა ნიკოლოზის ეკლესია

შინდისის წმინდა ნიკოლოზის ეკლესია — ეკლესია გორის მუნიციპალიტეტის სოფელ შინდისის დასავლეთით, სოფლიდან ორი კოლომეტრის მოშორებით, ნასოფლარ თვალადუბანში. თარიღდება გვიანდელი ფეოდალური ხანით.
ეკლესია დარბაზულია (8 X 5,4 მ), ნაგებია რიყის ქვით, კუთხეებში გამოყენებულია თლილი ქვის ბლოკები. შესასვლელი სამხრეთითაა. ნახევარწრიულ აფსიდში სარკმელია. თითო სარკმელია სამხრეთ და დასავლეთ კედლებში. დარბაზის გრძივ კედლებზე თითო პილასტრია, რომლებსაც ეყრდნობა ცილინდრული კამარის საბჯენი თაღი. აღმოსავლეთ ფასადის სარკმლის თავზე, მოწითალო ქვაზე გამოსახულია რელიეფური ჯვარი. სახურავი ორფერდაა.
ლიტერატურა
გორის მუნიციპალიტეტის ტაძრები
ელის გი-ბლაშე

ელის გი-ბლაშე
ელის აიდა ანტუანეტა გი-ბლაშე (დ. 1 ივლისი, 1873 — გ. 24 მარტი, 1968) — ფრანგი პიონერი კინორეჟისორი. იგი იყო ერთ-ერთი პირველი რეჟისორი, რომელმაც შექმნა ნარატიული მხატვრული კინო და ასევე პირველი ქალი რეჟისორი. 1896-1906 წლებში იგი სავარაუდოდ მსოფლიოში ერთადერთი ქალი კინორეჟისორი იყო. გი ექსპერიმენტირებდა გომონის ქრონოფონის ხმის სინთეზირების სისტემით, ფერების ცვლილებით და სხვადასხვა სპეცეფექტებით. აგრეთვე იგი სამსახიობო შემადგენლობაში სხვადასხვა ეროვნების წარმომადგენელთა ჩართვას ცდილობდა.
იგი Solax Studios-ის შემოქმედებითი ხელმძღვანელი და თანადამფუძნებელი იყო. 1912 წელს Solax-მა 100 ათასი დოლარი ჩადო ნიუ-ჯერსიში ახალი სტუდიის დაფუძნებაში, რომელიც ჰოლივუდის შექმნამდე ამერიკული კინოწარმოების ცენტრი იყო. ამავე წელს, გაიმ გადაიღო ფილმი „ბრიყვი და მისი ფული“. სავარაუდოდ, ეს პირველი ფილმი, რომლის სამსახიობო შემადგენლობაც მთლიანად აფრო-ამერიკელებითაა დაკომპლექტებული. ამჟამად ფილმი თავისი ისტორიული მნიშვნელობისა და ესთეტური ღირებულებების გამო ამერიკული კინოინსტიტუტის ფილმებისა და ვიდეოების შენახვის ეროვნულ ცენტრშია დაცული.
ადრეული ცხოვრება და განათლება
1865 წელს ელისის მამამ, ემილ გაიმ, რომელიც სანტიაგოსა და ვალპარაისოში წიგნების მაღაზიისა და გამომცემლობას ფლობდა, ცოლად შეირთო მარი კლოტილდა ფრანსელინა ობერტი. წყვილი პარიზში დაქორწინდა, რის შემდეგაც ისინი სანტიაგოში დაბრუნდნენ. 1873 წლის დასაწყისში, ისინი ალისას ოთხ უფროს დედმამიშვილთან ერთად სანტიაგოში ცხოვრობდნენ.
1872-1873 წლებში ჩილეში ჩუტყვავილას ეპიდემია მძვინვარებდა. ემილმა და მარიმ ბავშვები შვილები წაიყვანეს, სადაც ელისი დაიბადა. თავის ავტობიოგრაფიაში ელისი იხსენებს, თუ როგორ ცდილობდა დედამისი, თავისი მეხუთე შვილი „ჭეშმარიტ ფრანგად აღეზარდა.“ ალისას დაბადებიდან მალევე მამამისი ჩილეში დაბრუნდა და რამდენიმე თვეში მას დედამისიც მიჰყვა. ელისის აღზრდა შვეიცარიაში მცხოვრებ ბებიას დაეკისრა. 1877 წელს, როცა იგი ოთხი წლის იყო, დედამისი დაბრუნდა და შვილი სამშობლოში წაიყვანა.
ექვსი წლის ასაკში ელისი მამამ საფრანგეთში წაიყვანა, რათა მას ქალაქ ვეირიერში იესოს ერთგული თანამგზავრების სკოლაში ესწავლა. რამდენიმე წელიწადში ემილი გაკოტრდა და ელისი და მისი და ფერნის მონასტერში გადაიყვანეს, შემდეგ კი პარიზში დააბრუნეს.
1891 წლის იანვარში ელისის მამა გაურკვეველი მიზეზებით გარდაიცვალა. იმავე წლის მაისში დედამისმა მუშაობა დაიწყო, თუმცა ვერ შეძლო სამსახურის შენარჩუნება, რის შემდეგაც ალისამ საკუთარი თავისა და დედის სარჩენად ბეჭდვა და სტენოგრაფია ისწავლა. პირველი ადგილი, სადაც იგი მბეჭდავ-სტენოგრაფისტად დასაქმდა, საღებავების ქარხანა იყო. 1894 წლის მარტში მან დაიწყო მუშაობა კომპანიაში Comptoir général de la photographie, რომელსაც ფელიქს-მაქს რიჩარდი ფლობდა. მოგვიანებით კომპანიას სათავეში ლეონ გომონი ჩაუდგა.
რესურსები ინტერნეტში
Excerpt from Ephemeral Podcast about three different La Fée aux Choux https://www.youtube.com/watch?v=UnYopp6VuzQ
Ephemeral Podcast - Alice Guy https://www.ephemeral.show/episode/alice-guy
Alice Guy Blaché, Lost Visionary of the Cinema
Literature on Alice Guy-Blaché
The films of Alice Guy-Blaché, Hell Is For Hyphenates
Alice Guy; at kinotv(kinotv)
სქოლიო
დაბადებული 1873
გარდაცვლილი 1968
ფრანგი ქალი კინორეჟისორები
მუნჯი კინოს რეჟისორები
ჰალიკარნასის მავზოლეუმი

ჰალიკარნასის მავზოლეუმი — მსოფლიოს შვიდი საოცრებიდან ერთ-ერთი. მეფე მავსოლეს საფლავი. ჰალიკარნასის მავზოლეუმი, არქიტექტურისა და ქანდაკების ბრწყინვალე შედევრი, ერთ დროს არაჩვეულებრივი სანახაობა იყო. ის ძვ. წ. IV საუკუნეში ააგეს, როგორც ქალაქ ჰალიკარნასის მმართველის, მავსოლეს აკლდამა. მეცნიერთა აზრით, მშენებლობა მავსოლეს სიცოცხლეშივე დაიწყო. მავსოლემ მხოლოდ საუკეთესო მოქანდაკეები დაიქირავა, რომელთა ოსტატობის შედეგად ნაგებობის საუკუნო დიდება ხვდა წილად. კარიის მმართველმა მისი დასრულება ვერ მოასწრო. იგი დაახლოებით ძვ. წ. 353 ან 352 წელს გარდაიცვალა. დაკრძალეს მის მიერვე აგებულ აკლდამაში, რომელსაც მავსოლეს პატივსაცემად მავზოლეუმი უწოდეს. მავზოლეუმი საბოლოო სახით არტემისიამ დაასრულა.
ჰალიკარნასი იყო კარიის მთავარი ქალაქი. კარია ძვ. წ. IV საუკუნეში სპარსეთის იმპერიაში შედიოდა. ამ დროს კარიას მართავდა მავსოლე. იგი დაქორწინდა საკუთარ დაზე, რომელსაც ერქვა არტემისია. მავსოლემ გადაწყვიტა თავისი და მეუღლის სამუდამო განსასვენებლად აეგო ისეთი აკლდამა, მანამდე რომ არ ღირსებია მოკვდავთაგან არც ერთ დიდებულს.
მავზოლეუმი წარმოადგენდა ბერძნული ტაძრის მსგავს ნაგებობას, რომელიც შემკული იყო მარმარილოს კოლონებითა და ქანდაკებებით. რელიეფური სამკაულები ტაძრისათვის შექმნეს იმდროინდელმა საუკეთესო სკულპტორებმა - სკოპამ, ლეოქარემ, ბრიქსისმა და ტიმოთეოსმა. ნაგებობების თავზე მდებარეობდა საფეხურებიანი პირამიდა, ხოლო მასზე აღმართული იყო მავსოლესა და არტემისიას სკულპტურები. მავზოლეუმს დარაჯობდა ქვის ლომების ქანდაკებების რიგი.
XIV საუკუნეში მავზოლეუმი მიწისძვრამ დაანგრია. XV საუკუნეში წმ. იოანეს ჯვაროსნული ორდენის რაინდები მავზოლეუმის ქვებს იყენებდნენ ციხესიმაგრეების ასაშენებლად. სამარხებსაც მიაგნეს. ოქროსა და განძეულობის მაძიებლებმა სამარხები პირწმინდად გაძარცვეს და გაანადგურეს.
XIX საუკუნის 50-იან წლებში არქეოლოგებმა მავზოლეუმის მიმდებარე ტერიტორიაზე ჩაატარეს გათხრები. მათ აღმოაჩინეს მავზოლეუმის ნაშთები, რელიეფებისა და ქანდაკებების ფრაგმენტები.
რესურსები ინტერნეტში
The Tomb of Mausolus
Livius.org: Mausoleum of Halicarnassus
მსოფლიო საოცრებები
უძველესი ისტორია
ძველი ბერძნული არქიტექტურა
თურქეთის მავზოლეუმები
ფაბიანე (პაპი)

ფაბიანე (პაპი)
ფაბიანე (დ. დაახლ. 200 — გ. 20 იანვარი, 250) — მღვდელმოწამე, რომის პაპი 236 წლის 10 იანვრიდან — 250 წლის 20 იანვრამდე. კათოლიკური ეკლესიის წმინდანი. მან რომი 7 საეკლესიო ოლქად დაყო. 7 ნოტარიუსს დაევალა მოწამეთა ისტორიების აღწერა, ხოლო 7 დიაკვანს — ოლქებში წესრიგის დაცვა. ამ დროს რომის ეპისკოპოსს აპენინის ნახევარკუნძულის საეპისკოპოსოები ექვემდებარებოდა. რომის ეპისკოპოსს სხვა ეპისკოპოსების ეკლესიიდან განკვეთა და დანიშვნა შეეძლო. მისი ძალაუფლება აგრეთვე ესპანეთზე, გალიასა და ჩრდილოეთ აფრიკაზე ვრცელდებოდა. ფაბიანეს ხსენების დღეა 5 აგვისტო. თავდაპირველად სოფლის მღვდელი იყო. ეპისკოპოსის კათედრა მიიღო ანტერის მოწამეობრივი აღსასრულის შემდეგ.
სქოლიო
რომის პაპები
დაბადებული 200
გარდაცვლილი 20 იანვარი
გარდაცვლილი 250
კათოლიკური ეკლესიის წმინდანები
ნეპალის მდინარეების სია

ნეპალის მდინარეების სია
სტატიაში მოცემულია ნეპალის მდინარეების სია, ნაჩვენებია შენაკადების სტრუქტურა.
მდინარეები
განგი (ინდოეთში)
მაჰანანდა (ინდოეთში)
მეჩი
ბაკრა
კანკაი
რათუა-ხოლა
მიდიმ-ხოლა
კოში (საფთ-კოში)
ტამორი
არუნი
ბარუნი
სუნხოში
დუდ ხოში
იმჟა-ხოლა
ჰონგუ
ლიკუ ან ლიხუ-ხოლა
ბოთე-კოში (ტამა კოსი)
ინდრავატი
ბაგმატი
კამალა
ლახანდეი
ბისნუმატი
განდაკი (კალი განდაკი)
ბინაი
აღმოსავლეთის რაპტი
ტრიშული
სეთი განდაკი
მარშუანგდი
ბუდი განდაკი
ნისი
მადი
კარნალი
დასავლეთის რაპტი
რონი
ტინაუ
მარი
ჟიმრუკი
ბაბაი
შარადა-ხოლა
სარჯუ
მოანი
კანდრა
ბერი
ტული-ბერი
სანი-ბერი
ტული
სეთი
ბუდიგანგა
სინჯა
მუგუ-კარნალი
ლანგუ
მპანჯანგი
ჰუმლა-კარნალი
ტანკე
სარდა (მაჰაკალი) (კალი)
სურნა
ჩამელია
კალაპანი
რესურსები ინტერნეტში
U.S. Army Map Service, 1966, Manasarowar
U.S. Army Map Service, 1966, Bihar
ნეპალის მდინარეები
მუჰამედ IV (გრანადა)

მუჰამედ IV (გრანადა)
მუჰამედ IV (დ. 1315 — გ. 25 აგვისტო, 1333) — გრანადის ამირა 1325–1333 წლებში. მან მამამისი ისმაილ I შეცვალა სამეფო ტახტზე 10 წლის ასაკში. რეალური ძალაუფლება სასახლის გავლენიანი ადამიანების ხელში იყო, რომლებსაც სათავეში მუჰამედ IV-ის ბებია, ისმაილ I-ის დედა ედგათ.
ბიოგრაფია
1330 წელს ალფონსო XI გრანადის წინააღმდეგ ჯვაროსნული ლაშქრობა წამოიწყო. კატილიელებმა ესტრელას ციხესიმაგრეს ალყა შემოარტყეს. 25 აგვისტოს გაიმართა ბრძოლა ალფონსო XI-ისა და მუჰამედ IV-ის ჯარებს შორის. ესტრელას ციხესიმაგრე გრანადელებმა დაკარგეს. 1331 წელს მუჰამედ IV-მ კასტილიის სამეფოზე ვასალური დამოკიდებულება აღიარა. 1333 წელს მარინიდებს დაეხმარა გიბრალტარის აღებაში. რის გამოც ალხესირასიდან გრანადაში მიმავალი გზაში მოკლეს. დაკრძალულია მალაგაში.
ლიტერატურა
Historia de España Menéndez Pidal. Tomo VIII: El Reino Nazarí de Granada (1232—1492)
The Alhambra From the Ninth Century to Yusuf I (1354). vol. 1. Saqi Books, 1997
გრანადის ამირები
დაბადებული 1315
გარდაცვლილი 25 აგვისტო
გარდაცვლილი 1333
ჩილე 1948 წლის ზამთრის ოლიმპიურ თამაშებზე

ჩილე 1948 წლის ზამთრის ოლიმპიურ თამაშებზე
ჩილემ ზამთრის ოლიმპიურ თამაშებზე პირველად იასპარეზა 1948 წელს, შვეიცარიის ქალაქ სან-მორიცში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
Comité Olympique Suisse (January 1951). Rapport Général sur les Ves Jeux Olympiques d'hiver St-Moritz 1948
ქვეყნები 1948 წლის ზამთრის ოლიმპიურ თამაშებზე
ჩილე ზამთრის ოლიმპიურ თამაშებზე
სამხრეთ ამერიკის ქვეყნები ზამთრის ოლიმპიურ თამაშებზე
NGC 7680-1

NGC 7680-1 — გალაქტიკა პეგასის თანავარსკვლავედში. აღმოჩენის თარიღია 1790 წლის 2 ნოემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
სამნიუმი

სამნიუმი (ოსკ. საფინიმი.) – რეგიონი აპენინის ნახევარკუნძული სამხრეთ ნაწილში. არსებობდა ძვ. წ. VII–III საუკუნეებში. ეს ტერიტორია ძვ. წ. 600 წლიდან ძვ. წ. 290 წლამდე სამნიტებით იყო დასახლებული.
იხილეთ აგრეთვე
სამნიტური ომები
ლიტერატურა
Grossmann, Lukas, Roms Samnitenkriege: historische und historiographische Untersuchungen zu den Jahren 327-290 v. Chr. (Düsseldorf, Wellem Verlag, 2009) (Reihe Geschichte, 1).
Ross Cowan, Roman Conquests: Italy (Barnsley, 2009).
რესურსები ინტერნეტში
Toponymy of Samnium
იტალიის რეგიონები
ძველი რომი
ჩეხეთი 2000 წლის ზაფხულის ოლიმპიურ თამაშებზე

ჩეხეთი 2000 წლის ზაფხულის ოლიმპიურ თამაშებზე
ჩეხეთმა ზაფხულის ოლიმპიურ თამაშებზე მეორედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ სხვადასხვა სინჯის 8 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2000 წლის ზაფხულის ოლიმპიურ თამაშებზე
ჩეხეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
იტაბირიტუ

იტაბირიტუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 823 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ორუ-პრეტუს შემადგენლობაში.
2010 წლის მონაცემებით, მოსახლეობა 45 449 ადამიანს შეადგენდა, მოსახლეობის სიმჭიდროვე 83.76 კმ²-ზე. ფართობი 542 609 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
სონი ბილ უილიამსი

სონი ბილ უილიამსი (დ. 3 აგვისტო, 1985) — ახალი ზელანდიელი მორაგბე და მოკრივე. თამაშობს როგორც რაგბის ლიგაში, ასევე რაგბის კავშირში. ამჟამად ბლუზის სახელით ზე-18ში გამოდის. იგი არის მეორე პიროვნება, რომელმაც ჯერ რაგბი ლიგის და შემდეგ რაგბი-კავშირის ნაკრებში ითამაშა. სონი ბილი ცნობილია თავისი ოფლოუდებით.
სტატისტიკა
ნრლ
ოლ ბლექს
Pld = თამაში, W = მოგება, D = ფრე, L = წაგება, Tri = ლელო, Con = გარდასახვა, Pen = ჯარიმა, DG = არეკნი, Pts = ქულა
რესურსები ინტერნეტში
NRL-ის სტატისტიკა
სქოლიო
დაბადებული 3 აგვისტო
დაბადებული 1985
ახალზელანდიელი მორაგბეები
ახალზელანდიელი მოკრივეები
გიორგი დებეცი

გიორგი დებეცი
გიორგი ფრანცის ძე დებეცი (დ. 7 დეკემბერი [ძვ. სტ. 24 ნოემბერი], 1905, ტომსკი, — გ. 19 იანვარი, 1969, მოსკოვი) — რუსი ანთროპოლოგი. პალეოანთროპოლოგიისა და ისტორიული ანთროპოლოგიის ერთ-ერთი ფუძემდებელი ყოფ. საბჭოთა კავშირში.
დებეცის შრომები შეეხება უმთავრესად ეთნიკური ანთროპოლოგიის და პალეოანთროპოლოგიის საკითხებს. კავკასიაში მისი უშუალო მონაწილეობით ანთროპოლოგიურად იქნა შესწავლილი საქართველოს (1950–1954), აზერბაიჯანის (1951–1952), დაღესტნის (1954) და ნაწილობრივ სომხეთის თანამედროვე მოსახლეობა.
ბიბლიოგრაფია
Палеоантропология СССР, Труды Ин-та этнографии, М.–Л., 1948;
Антропологические типы населения СССР и некоторые проблемы этногенеза, М.–Л., 1956;
Антропологические исследования в Дагестане, Труды Ин-та этнографии, М., 1956.
ლიტერატურა
დაბადებული 7 დეკემბერი
დაბადებული 1905
გარდაცვლილი 19 იანვარი
გარდაცვლილი 1969
რუსი ანთროპოლოგები
ბოყო

ბოყო — ხეობის ტიპის მყინვარი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს კავკასიონის სამხრეთ კალთაზე, მდინარე რიონის მარცხენა შენაკადის — ჭანჭახის სათავეში. სიგრძე 4,5 კმ. ფართობი 3,88 კმ². მყინვარის ბოლო 2450 მ სიმაღლეზეა. ბოყოს ექსპოზიცია სამხრეთ-დასავლეთურია. მისი ფირნის ველი შეზრდილია მყინვარ ყარაუგომის (კავკასიონის ჩრდილოეთი კალთა) ფირნის ველთან. მდინარე ჭანჭახის აუზში თავისი მორფომეტრიული პარამეტრებით პირველ ადგილს იკავებს. მყინვარ კირტიშოს შემდეგ მდინარე რიონის აუზში ფართობის მიხედვით მეორე ადგილი უკავია. მყინვარის ფირნი და ენა კარგადაა გამიჯნული ერთმანეთისაგან, მყინვარის ენა ხეობაშია ჩაწოლილი დაახლოებით ორი კილომეტრის მანძილზე. მისი სიგანე 400–500 მ-ია და დასერილია სხვადასხვა მიმართულების ნაპრალებით. მყინვარ ბოყოს ფირნი ჩრდილო-დასავლეთიდან სამხრეთ-აღმოსავლეთის მიმართულებით გადაჭიმულია 5,10 კილომეტრის მანძილზე. ფირნი შეერთებულია კავკასიონის ჩრდილოეთ ფერდობის მყინვარ ყარაუგომთან. შეერთების ადგილთან ფირნის სიგანე 1,25 კმ-ია. მყინავრის ენის ზედაპირი ძირითადად სუფთაა.
სქოლიო
რაჭა-ლეჩხუმისა და ქვემო სვანეთის მხარის მყინვარები
აშაღი-ჯიჯიმლი

აშაღი-ჯიჯიმლი — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. მოსახლეობის რაოდენობა — 113 კაცი.
სქოლიო
ლაჩინის რაიონის სოფლები
ვოუქი

ვოუქი - ინგლისურენოვან საზოგადოებაში დამკვიდრებული ზედსართავი სახელი, რომელიც გამოიყენება იმ ადამიანებთან მიმართებაში, რომლებიც არიან „მღვიძარე რასობრივი ცრურწმენისა და დისკრიმინაციის“ მიმართ. ტერმინი წარმოიშვა აფროამერიკულ ინგლისურში (AAVE).
2010-იანი წლებიდან მოყოლებული, იგი ასევე მოიცავს ისეთ ცნებებს, როგორიცაა: სექსიზმი, რასიზმი, ლგბტ უფლებები, გენდერული იდენტობის საკითხები. ამერიკელი მემარცხენეობის ერთ-ერთი მთავარი იდეოლოგია. მემარჯვენე კონსერვატორები ტერმინს ხშირად იყენებენ, როგორც შეურაცხყოფითს და დამამცირებელს, ვოუქ იდეოლოგიის მიმდევრების დასახასიათებლად. 2020-იან წლებში ტერმინს ირონიულად, ასევე ცენტრისტები, იყენებენ იმ მემარცხენე მოძრაობების დასახასიათებლად, რომლებიც აღიქმება გადაჭარბებულად, თეატრალურად ან არაგულწრფელად.
სქოლიო
პოლიტიკური უთანხმოებები
პოლიტიკური ტერმინები
პოლიტიკური მოძრაობა აშშ-ში
Almukhametovo (village of station)

Almukhametovo (village of station)
Almukhametovo (Älmöxämät stantsiyahı) is a rural locality (a village of station) in Almukhametovsky Selsoviet, Abzelilovsky District, Bashkortostan, Russia. The population was 396 as of 2010. There are 8 streets.
Geography
Almukhametovo is located 54 km southeast of Askarovo (the district's administrative centre) by road. Tselinny is the nearest rural locality.
References
Rural localities in Abzelilovsky District
857

857
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ჩხვე ჩხი ვონი — კორეელი პოეტი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ლაზარე ხატმწერი — მართლმადიდებელი ეკლესიის წმინდანი
პრიმორიეს მხარე

პრიმორიეს მხარე — რუსეთის ფედერაციის ადმინისტრაციულ-ტერიტორიული ერთეული.
პრიმორიეს მხარე შეიქმნა 1938 წლის 20 ოქტომბერს სსრკ უმაღლესი საბჭოს პრეზიდიუმის ბრძანებულებით „შორეული აღმოსავლეთის მხარის დაყოფის შესახებ ხაბაროვსკისა და პრიმორიეს მხარეებზე“ (პრიმორიეს მხარის შემადგენლობაში შევიდა შორეული აღმოსავლეთის მხარის პრიმორიესა და უსურიისკის ოლქები, შესაბამისად გაუქმებული 1939 და 1943 წლებში).
მხარის ადმინისტრაციული ცენტრი — ქ. ვლადივოსტოკი.
პრიმორიეს მხარის ფართობი შეადგენს 165,9 ათ. კმ²
მოსახლეობა — 1995,8 ათ. კაცი (2008). მოსახლეობის სიმჭიდროვე 12,3 ად./კმ² (2005), ქალაქის მოსახლეობის კუთრი წონა 75,4% (2005)
ლიტერატურა
პრიმორიეს მხარე
Shalva Akhaltsikheli

Shalva Akhaltsikheli
Shalva Toreli-Akhaltsikheli (died 1227) was a Georgian military commander and courtier, of the noble house of Toreli-Akhaltsikheli.
Shalva was one of the most notable military commanders during a series of expansionist wars waged by the Kingdom of Georgia under Queen Tamar (r. 1184–1213). He consecutively held top posts of mechurchletukhutsesi (Lord High Treasurer) and mandaturtukhutsesi (Lord High Mandator) at Tamar's court. Together with his brother Ivane, Shalva was in command of vanguard traditionally composed of the Meschian troops from south Georgia. In the battle of Shamkor against the Ildenizid atabeg of Azerbaijan in 1195, he captured a war banner sent by the Caliph to the Muslim army which was then donated to the revered icon of Our Lady of Khakhuli. In 1206/1207, Shalva, together with Sargis Tmogveli, took hold of the city of Kars from the Seljuqs and was appointed as the governor of the Kars county.
When the Khwarazmid shah Jalal ad-Din Mingburnu surged into the Caucasus in 1225, Shalva and his brother Ivane were again placed in charge of the vanguard of the Georgian army commanded by atabeg Ivane Mkhargrdzeli. There was some enmity between Ivane and the two Akhaltsikheli brothers. This was possibly the reason why Mkhargrdzeli did not allow his army to fight in the battle of Garni. The two brothers did battle and were routed. Shalva was wounded and captured and his brother Ivane was killed while retreating to the mountains. Having spent some time in honorary captivity, Shalva was put to death for not apostatizing to Islam at Jalal ad-Din's order. Subsequently, he was canonized by the Georgian Orthodox Church which commemorates him on June 17/June 30 (O.S.).
Shalva is traditionally believed to be praised in a patriotic Georgian folk ballad Shavlego, which was particularly popular during the national mobilization against the Soviet Union in the late 1980s.
References
Military personnel from Georgia (country)
Saints of Georgia (country)
Nobility of Georgia (country)
1227 deaths
13th-century Christian saints
12th-century people from Georgia (country)
13th-century people from Georgia (country)
Year of birth unknown
People from Akhaltsikhe